Euroopa Liidu Teataja L 215 , 07/08/1997 Lk 0048 - 0049



Komisjoni otsus, 9. juuli 1997, Euroopa digitaalse juhtmeta telekommunikatsioonisüsteemi (DECT) lõppseadmete üldiste ühendamisnõuete ühise tehnilise normi kohta (2. väljaanne) (EMPs kohaldatav tekst) (97/523/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. aprilli 1991. aasta direktiivi 91/263/EMÜ telekommunikatsioonivõrgu lõppseadmeid käsitlevate liikmesriikide õigusaktide ühtlustamise ja nende seadmete nõuetekohasuse vastastikuse tunnustamise kohta, [1] viimati muudetud direktiiviga 93/68/EMÜ, [2] eriti selle artikli 6 lõike 2 teist taanet, ning arvestades, et: komisjon on vastu võtnud meetme sellise lõppseadmetüübi kindlaksmääramise kohta, mille jaoks nõutakse ühist tehnilist normi, ning selgituse kõnealuse normi reguleerimisala kohta; tuleks vastu võtta vastavad ühtlustatud standardid või nende osad, millega rakendatakse ühisteks tehnilisteks normideks muudetavaid olulisi nõudeid; tootjate turulepääsu järjepidevuse tagamiseks on vaja komisjoni otsuse 94/471/EÜ [3] alusel kinnitatud seadmete kohta kehtestada üleminekusätted; otsus 94/471/EÜ tuleks alates üleminekuperioodi lõpust kehtetuks tunnistada; käesoleva otsusega vastuvõetav ühine tehniline norm on kooskõlas ACTE arvamusega, ON VASTU VÕTNUD KÄESOLEVA OTSUSE: Artikkel 1 1. Käesolevat otsust kohaldatakse sagedusalas 1880–1900 MHz töötavate Euroopa digitaalse juhtmeta telekommunikatsioonisüsteemi (DECT) raadiolõppseadmete suhtes, mis kuuluvad artikli 2 lõikes 1 nimetatud ühtlustatud standardi reguleerimisalasse. 2. Käesoleva otsusega kehtestatakse lõikes 1 nimetatud lõppseadmete üldiste ühendusnõuete ühine tehniline norm. Artikkel 2 1. Ühine tehniline norm sisaldab asjaomase standardiorganisatsiooni koostatud ühtlustatud standardit ja rakendab kohaldatavuse piires direktiivi 91/263/EMÜ artikli 4 punktides c, d, e ja f nimetatud olulisi nõudeid. Viide standardile on esitatud lisas. 2. Käesoleva otsuse reguleerimisalasse kuuluvad lõppseadmed on kooskõlas lõikes 1 nimetatud ühise tehnilise normiga ning vastavad direktiivi 91/263/EMÜ artikli 4 punktides a ja b nimetatud olulistele nõuetele ja kõigis muudes kohaldatavates direktiivides, eelkõige direktiivides 73/23/EMÜ [4] ja 89/336/EMÜ [5] sätestatud nõuetele. Artikkel 3 Käesoleva direktiivi artikli 1 lõikes 1 osutatud lõppseadmete puhul kasutavad direktiivi 91/263/EMÜ artiklis 9 nimetatud menetlusi teostama määratud teavitatud asutused artikli 2 lõikes 1 nimetatud ühtlustatud standardit või tagavad selle kasutamise hiljemalt kuue kuu möödumisel käesoleva otsuse teatavakstegemisest. Artikkel 4 1. Otsus 94/471/EÜ tunnistatakse kehtetuks kuue kuu möödumisel käesoleva otsuse teatavakstegemisest. 2. Otsuse 94/471/EÜ kohaselt kinnitatud lõppseadmeid võib jätkuvalt siseriiklikule turule viia ja kasutusele võtta, kui kõnealune kinnitus on antud hiljemalt kuus kuud pärast käesoleva otsuse teatavakstegemist. Artikkel 5 Käesolev otsus on adresseeritud liikmesriikidele. Brüssel, 9. juuli 1997 Komisjoni nimel komisjoni liige Martin Bangemann [1] EÜT L 128, 23.5.1991, lk 1. [2] EÜT L 220, 31.8.1993, lk 1. [3] EÜT L 194, 29.7.1994, lk 89. [4] EÜT L 77, 26.3.1973, lk 29. [5] EÜT L 139, 23.5.1989, lk 19. -------------------------------------------------- LISA Viide kohaldatavale ühtlustatud standardile Otsuse artiklis 2 viidatakse järgmisele ühtlustatud standardile: Raadioseadmed ja -süsteemid; Euroopa digitaalne juhtmeta telekommunikatsioonisüsteem (DECT); lõppseadmete üldised ühendamisnõuded ETSI Euroopa Telekommunikatsiooni Standardiinstituut ETSI sekretariaat TBR 6, 2. väljaanne – jaanuar 1997 (eessõna välja arvatud) Lisateave Euroopa Telekommunikatsiooni Standardiinstituut on tunnustatud direktiiviga 83/189/EMÜ [1]. Eespool nimetatud ühtlustatud standard on koostatud nõukogu direktiivis 83/189/EMÜ sätestatud asjaomase korra kohaselt. Eespool nimetatud ühtlustatud standardi tervikteksti võib saada järgmistelt aadressidelt: Euroopa Telekommunikatsiooni Standardiinstituut 650, Route des Lucioles, F-06921 Sophia Antipolis Cedex. | Euroopa Ühenduste Komisjon DG XIII/A/2 – (BU 31 1/7) Rue de la Loi 200/Wetstraat 200, B-1049 Bruxelles/Brussels. | [1] EÜT L 109, 26.4.1983, lk 8. --------------------------------------------------